ÓBUDAVÁR KÖZSÉG ÖNKORMÁNYZATA

8272 Óbudavár, Fő u. 18/I.
Szám: OB/110-5/2025. 
J E G Y Z Ő K Ö N Y V

Készült:
Óbudavár Község Önkormányzata Képviselő-testülete 2025. november 19-én 9.00 órakor megtartott nyilvános üléséről
Az ülés helye:
Szent Márton Ház

(Óbudavár, Fő u. 18/I.)  

Jelen vannak:

Godány Mária
polgármester


Szabó Bálint
alpolgármester 

Végh Tamás
képviselő
Tanácskozási joggal megjelent:



dr. Varga Viktória 
jegyző, jegyzőkönyvvezető
Godány Mária polgármester: Köszönti az ülésen megjelenteket. Megállapítja, hogy a képviselő-testület 3 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra.
A napirendet a képviselő-testület egyhangú szavazással elfogadja. 

Napirend: 

1) 
Az önkormányzat 2025. évi költségvetésének módosítása

Előterjesztő: Godány Mária polgármester

2) 
A Zánkai Közös Önkormányzati Hivatal 2025. évi költségvetésének 2. sz. módosítása

Előterjesztő: Godány Mária polgármester

3) 
A szociális célú tűzifa támogatás igénylésének szabályairól szóló 1/2021. (I.12.) önkormányzati rendelet módosítása

Előterjesztő: Godány Mária polgármester

4) 
Balatonfüredi Szociális Alapszolgáltatási Központ feladatainak bővítése


Előterjesztő: Godány Mária polgármester

5) 
A Balatonfüredi Többcélú Társulás Társulási Megállapodásának módosítása

Előterjesztő: Godány Mária polgármester

NAPIREND TÁRGYALÁSA

1) 
Az önkormányzat 2025. évi költségvetésének módosítása

Előterjesztő: Godány Mária polgármester

Godány Mária polgármester: A költségvetésükben történtek változások, ezek az előterjesztésben részletesen leírásra kerültek. Annyit emelne ki, hogy a tartalékok előirányzata 1.513.000 Ft-tal nőtt. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Godány Mária polgármester a határozati javaslatot szavazásra teszi fel.

Óbudavár Község Önkormányzata Képviselő-testülete 3 igen szavazattal – egyhangúlag - az alábbi határozatot hozza:

9/2025. (XI.20.)
ÖNKORMÁNYZATI 

RENDELET

Óbudavár Község Önkormányzata Képviselő-testülete a 2025. évi költségvetésről szóló 1/2025. (II.26.) önkormányzati rendelet módosításáról szóló rendelet-tervezetet elfogadja és 9/2025. (XI.20.) számon önkormányzati rendeletei közé iktatja.
2) 
A Zánkai Közös Önkormányzati Hivatal 2025. évi költségvetésének 2. sz. módosítása

Előterjesztő: Godány Mária polgármester

Godány Mária polgármester: A hivatal költségvetését a versenyképes járások programban a hivatal támogatására nyert 12.086.024 Ft támogatás miatt kell módosítani. A támogatás miatt Óbudavár hozzájárulása 855.360 Ft-tal kerül csökkentésre. Kérdezi, hogy van-e valakinek kérdése, észrevétele, javaslata?  
Kérdés, vélemény, javaslat, hozzászólás nem hangzik el, Godány Mária polgármester a határozati javaslatot szavazásra teszi fel.

Óbudavár Község Önkormányzata Képviselő-testülete 3 igen szavazattal – egyhangúlag - az alábbi határozatot hozza:

40/2025. (XI.19.)
Ób. ÖNKORMÁNYZATI 
HATÁROZAT

Óbudavár Község Önkormányzata Képviselő-testülete a Zánkai Közös Önkormányzati Hivatal 2025. évi költségvetésének módosítását az előterjesztés melléklete szerint elfogadja.
3) 
A szociális célú tűzifa támogatás igénylésének szabályairól szóló 1/2021. (I.12.) önkormányzati rendelet módosítása

Előterjesztő: Godány Mária polgármester

Godány Mária polgármester: Az elmúlt időszak gyakorlati tapasztalatai alapján javasolja a jogosultsági jövedelemhatárokat emelni. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Godány Mária polgármester a határozati javaslatot szavazásra teszi fel.

Óbudavár Község Önkormányzata Képviselő-testülete 3 igen szavazattal – egyhangúlag - az alábbi határozatot hozza:

10/2025. (XI.20.)
ÖNKORMÁNYZATI 

RENDELET
Óbudavár Község Önkormányzata Képviselő–testülete a szociális célú tűzifa támogatás igénylésének szabályairól szóló 1/2021. (I.12.) önkormányzati rendelet módosításáról szóló rendelet–tervezetet elfogadja, és 10/2025. (XI.20.) számon önkormányzati rendeletei közé iktatja.
4) 
Balatonfüredi Szociális Alapszolgáltatási Központ feladatainak bővítése


Előterjesztő: Godány Mária polgármester

Godány Mária polgármester: A feladatkör a támogató szolgálattal bővül, ami a fogyatékos személyek lakókörnyezetben történő ellátását, a közszolgáltatások elérésének segítését, és a lakáson belüli speciális segítségnyújtás biztosítását jelenti. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Godány Mária polgármester a határozati javaslatot szavazásra teszi fel.

Óbudavár Község Önkormányzata Képviselő-testülete 3 igen szavazattal – egyhangúlag - az alábbi határozatot hozza:

41/2025. (XI.19.)
Ób. ÖNKORMÁNYZATI 
HATÁROZAT

Óbudavár Község Önkormányzata Képviselő-testülete a Balatonfüredi Többcélú Társulás fenntartásában működő Balatonfüredi Szociális Alapszolgáltatási Központ feladatainak a támogató szolgáltatás felvállalásával való bővítését támogatja. 

Óbudavár Község Önkormányzata a Balatonfüredi Szociális Alapszolgáltatási Központ újonnan felvett támogató szolgáltatásban nem kíván részt venni. 

A Képviselő-testület felhatalmazza a polgármestert a szükséges intézkedések megtételére.

Határidő: azonnal

Felelős: polgármester
5) 
A Balatonfüredi Többcélú Társulás Társulási Megállapodásának módosítása

Előterjesztő: Godány Mária polgármester

Godány Mária polgármester: A támogató szolgálat miatt kell a megállapodást módosítani. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Godány Mária polgármester a határozati javaslatot szavazásra teszi fel.

Óbudavár Község Önkormányzata Képviselő-testülete 3 igen szavazattal – egyhangúlag - az alábbi határozatot hozza:

42/2025. (XI.19.)
Ób. ÖNKORMÁNYZATI 
HATÁROZAT

Óbudavár Község Önkormányzatának Képviselő-testülete a Balatonfüredi Többcélú Társulás Társulási Megállapodásának módosítását a határozat 1. melléklete szerinti tartalommal és a 2. melléklet szerinti egységes szerkezetben jóváhagyja. 

Határidő: azonnal

Felelős: jegyző
Több napirendi pont nem lévén Godány Mária polgármester megköszöni a nyilvános ülésen való részvételt, és azt 9.21 órakor bezárja.

K.m.f.
                   Godány Mária




      dr. Varga Viktória

       polgármester


   

                 jegyző

